《满庭芳 闰六月十九夜暑甚梦后作》
清代·杨芳灿

青乳初零，索华微晕，天风别样高寒。弄梭人倦，垂手玉阑干。

指高琼田万顷，三山远、紫府程宽。知何处，飞来饥凤，偷啄碧琅玕。

银弯。桥未就，盈盈一水，香雾迷漫。听瑶笙幽咽，清响隔云端。

坐到榆花影瘦，秋如水、孤对晶盘。铢衣薄，绡衫换著，千二百轻鸾。

作者简介：（1754—1816）江苏金匮人，字才叔，号蓉裳。乾隆四十二年拔贡生。历官甘肃伏羌知县、灵州知州，有能名。入为户部员外郎。工骈文诗词。有《直率斋稿》、《芙蓉山馆诗词稿》、《芙蓉山馆骈体文》等。生卒均在十二月中。